Publication: Magyar Közlöny
Issue: MK-2010-77 (Year: 2010, Number: 77)
Era: contemporary
Section: kezdeményezésrõl szóló 1998. évi III. törvény (a továb biak ban: Nsztv.) 13. § (1) bekezdésében megfogalmazott
Paragraph Index: 1227

kezdeményezésrõl szóló 1998. évi III. törvény (a továb biak ban: Nsztv.) 13. § (1) bekezdésében megfogalmazott egyértelmûségi követelménynek, amely szerint a népszavazásra feltett konkrét kérdést úgy kell megfogalmazni, hogy arra egyértelmûen lehessen válaszolni. A kezdeményezés értelmezését jelentõsen megnehezíti az, hogy abban a kezdeményezõk egy kérdésben kívánnak különbözõ hatáskörrel rendelkezõ, és különbözõ feladatot ellátó választási bizottságok megbízott tagjainak szavazati jogáról rendelkezni. A felsorolt választási bizottságok eltérõ feladat- és hatásköreibõl következõen a megbízott tagok szerepe is lényegesen eltér egymástól, ezért a szavazati jog egységes megvonását, és helyette a tanácskozási jog beiktatását nem lehet egyetlen kérdésben egyformán megítélni. Példaként hivatkozik az indokolás arra, hogy a szavazatszámláló bizottságok a szavazás napján végeznek elsõsorban a szavazás lebonyolításához és az eredmény megállapításához kapcsolódó cselekményeket, míg a többi választási bizottság elsõsorban jogorvoslati fórumként jár el. A kérdés egyébként a választópolgárok részérõl a választott és a delegált tagok bizottságban betöltött szerepének teljes körû ismeretét feltételezi, azonban a hatályos jogszabályok ilyen mélyreható ismerete nem várható el a választópolgároktól. Mindezek alapján az OVB az aláírásgyûjtõ ív mintapéldányának hitelesítését megtagadta.

Source: https://magyarkozlony.hu/hivatalos-lapok/611c5e584c1a1d6d6c82990316b856590b944204/dokumentumok/02a633dc638c6a5a364ab9978d09a00e37c5471d/letoltes